CELEX: 62021TN0743
Language: hr
Date: 2021-11-22 00:00:00
Title: Predmet T-743/21: Tužba podnesena 22. studenoga 2021. – Ryanair/Komisija

24.1.2022   
            
            
               HR
            
            
               Službeni list Europske unije
            
            
               C 37/50
            
         
      Tužba podnesena 22. studenoga 2021. – Ryanair/Komisija
      (Predmet T-743/21)
      (2022/C 37/65)
      Jezik postupka: engleski
      
         Stranke
      
      
         Tužitelj: Ryanair DAC (Swords, Irska) (zastupnici: E. Vahida, F-C. Laprévote, V. Blanc, D. Pérez de Lamo, S. Rating i I.-G. Metaxas-Maranghidis, odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi tuženikovu odluku od 16. srpnja 2021. o državnoj potpori SA. 57369 (2020/N) – Portugal – Potpora za sanaciju TAP-a SGPS; (1) i
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe pet tužbenih razloga.
      
                  1.
               
               
                  Prvi tužbeni razlog, koji se temelji na tome da je tuženik počinio pogrešku koja se tiče prava i očitu pogrešku u ocjeni smatrajući da državna potpora ulazi u materijalno područje primjene Smjernica za sanaciju i restrukturiranje, a da nije ispravno utvrdio jesu li tužiteljeve poteškoće preozbiljne da bi ih sam rješavao, njemu svojstvene ili su posljedica proizvoljne raspodjele troškova unutar grupe kojoj pripada.
               
            
                  2.
               
               
                  Drugi tužbeni razlog, koji se temelji na tome da je tuženik pogrešno primijenio članak 107. stavak 3. točku (c) UFEU-a. Tužitelj tvrdi da je tuženikovo ispitivanje o zahtijevanoj usklađenosti prema kojoj potpora mora doprinositi cilju od zajedničkog interesa i njegova ocjena prikladnosti i proporcionalnosti potpore za sanaciju te njezinih negativnih učinaka zahvaćeni pogreškama koje se tiču prava i očitim pogreškama u ocjeni.
               
            
                  3.
               
               
                  Treći tužbeni razlog, koji se temelji na tome da pobijana odluka povrjeđuje načela nediskriminacije i slobodnog pružanja usluga (koja se primjenjuju na zračni promet Uredbom (EZ) Br. 1008/2008 (2)), kao i slobode poslovnog nastana.
               
            
                  4.
               
               
                  Četvrti tužbeni razlog, koji se temelji na tome da je tuženik propustio pokrenuti službeni istražni postupak unatoč ozbiljnim poteškoćama te je povrijedio tužiteljeva postupovna prava.
               
            
                  5.
               
               
                  Peti tužbeni razlog, koji se temelji na tome da Komisija nije obrazložila pobijanu odluku što je u suprotnosti s obvezom koju ima prema članku 296. stavku 2. UFEU-a.
               
            
         (1)  SL 2021., C 345, str. 1.
      
         (2)  Uredba (EZ) br. 1008/2008 Europskog parlamenta i Vijeća od 24. rujna 2008. o zajedničkim pravilima za obavljanje zračnog prijevoza u Zajednici (preinaka) Tekst značajan za EGP (SL 2008., L 293, str. 3.) (SL, posebno izdanje na hrvatskom jeziku, poglavlje 7., svezak 8., str. 164.)